title: Vix (Côte-d'Or)
text: Vix a zo ur gumun c'hall eus departamant Côte-d'Or, e rannvro Bourgogne-Franche-Comté.
  
  Deuet eo Vix da vezañ brudet dre gant ar c'havadennoù henoniezh zo bet graet eno. Roudoù e-leizh eus mare Sevenadur Hallstatt ( ganet en Hallstatt, en Aostria) ha deroù Sevenadur La Tène ( ganet e La Tène, e Suis) a oa bet kavet e 1953, traoù hag a ziskouez e oa annezet-stank al lec'h en amzerioù-hont. Bezioù eus mare ar Gelted zo bet kavet hag an hini brudetañ anezho, anvet Bez Vix, a oa enni korf ur vaouez, hag a veve war-dro 500 vloaz a-raok hon amzer hag a zo bet lesanvet "priñsez Vix". En amzer-hont e oa annezet ar c'horn-bro gant pobl al Lingones. E bez "priñsez Vix" e oa un toullad traezoù, bravigoù aour hag arem, listri, hag en o zouez ur pezh lestr arem, a reer anezhañ "Krater Vix" pe "Lestr Vix". 
  
  Kumunioù Côte-d'Or
  Galia